《冬暮小斋》
宋代·真山民

布袜青鞋敝絮袍，松扉柴几小衡茅。
云酣才酿腊三月，梅吐又横春一梢。
炭为骤寒偏索价，酒因不饮懒论交。
穷年兀兀从人笑，未用多方作解嘲。

作者简介：处州丽水人。李生乔尝以为不愧其祖真德秀，故知姓真。自呼山民，因以称之。或云名桂芳。宋末进士。痛值乱亡，深自湮没。所至好题咏。有《真山民集》。